

**Тауарларды және көрсетiлетiн қызметтердi кредитке өткiзетiн не төлемдердiң мерзiмiн ұзартатын жеке кәсiпкерлердiң немесе заңды тұлғалардың жүйелендiрiлген белгiлерiн бекiту туралы**

Қазақстан Республикасы Үкіметінің 2005 жылғы 18 қаңтардағы N 25 Қаулысы

      "Қазақстан Республикасындағы кредиттiк бюролар және кредиттiк тарихты қалыптастыру туралы" Қазақстан Республикасы Заңының
 18-бабы
1-тармағының 2) тармақшасын және
 20-бабы
 1-тармағының 2) тармақшасын iске асыру мақсатында Қазақстан Республикасының Үкiметi
**ҚАУЛЫ ЕТЕДI:**

      1. Тауарларды және көрсетiлетiн қызметтердi кредитке өткiзетiн не төлемдердiң мерзiмiн ұзартатын жеке кәсiпкерлердiң немесе заңды тұлғалардың жүйелендiрiлген белгiлерi бекітілсін.

      2. Осы қаулы қол қойылған күнінен бастап күшiне енедi.

*Қазақстан Pecпубликасының*

*Премьер-Министрі*

Қазақстан Республикасы

Үкiметiнiң

2005 жылғы 18 қаңтардағы

N 25 қаулысымен

бекітілген

**Тауарларды және көрсетiлетiн қызметтердi кредитке**

**өткiзетiн не төлемдердiң мерзiмiн ұзартатын жеке**

**кәсiпкерлердiң немесе заңды тұлғалардың**

**жүйелендiрiлген белгiлерi**

      Тауарларды және көрсетiлетiн қызметтердi кредитке өткiзетiн не төлемдердiң мерзiмiн ұзартатын жеке кәсiпкерлердiң немесе заңды тұлғалардың жүйелендiрiлген белгiлерi:

      1) тұрғын үй-коммуналдық қызмет көрсету (электрмен, газбен, сумен жабдықтау, жылу беру, кәрiз);

      2) телефон байланысы қызметтерiн көрсету;

      3) ұтқыр ұялы байланыс операторлары қызметтерiн көрсету;

      4) телевизиялық кабель желiсiн пайдалану қызметтерiн көрсету болып табылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК